LUR erken aanspreeklikheid vir baba se breinskade | Maroela Media
Christina Sarah Kau eis R13,1 miljoen namens haar sewejarige seun Kamogela. Die saak is in die hooggeregshof in Pretoria onbepaald uitgestel sodat daar 'n siviele verhoor kan plaasvind om te bepaal hoeveel skadevergoeding Kau moet kry.
Kau het volgens die berig in Oktober 2007 'n keisersnee by die Pholosong-hospitaal gekry aangesien sy 'n diabeet is en hoë bloeddruk het.
Volgens mediese verslae was Kamogelo normaal by geboorte en kon hy suig en sluk. Hy het egter later siek geword weens lae bloedsuiker en suurstofvlakke. Hy het glo as gevolg hiervan breinskade opgedoen en is serebraal gestremd.
Kamogelo het eers op sesjarige ouderdom begin kou en sluk. Hy kan nie self eet nie en het nie beheer oor sy blaas nie.
Volgens 'n verslag van 'n neuroloog het niemand die aand van Kamogela se geboorte, na hom of sy ma omgesien nie. Volgens die verslag sou Kamogelo normaal gewees het indien hy onmiddellik behandeling ontvang het.